
REPUBLIKA HRVATSKA
KRAPINSKO - ZAGORSKA ŽUPANIJA
GRAD ZLATAR
Gradonačelnik

KLASA: 245-01/26-01/04                                                               
URBROJ: 2140-07-02-26-8
Zlatar, 10.04.2026. god.

Na temelju članka 14. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku u 2026. godini (Zaključak, KLASA: 022-03/26-07/45, URBROJ: 50301-29/23-26-2, od 26. veljače 2026. godine) i članka 39. Statuta Grada Zlatara („Službeni glasnik Krapinsko – zagorske županije“ broj 36A/13, 9/18, 9/20, 17A/21, 51/25), gradonačelnica Grada Zlatara, donosi

PLAN
KORIŠTENJA TEŠKE GRAĐEVINSKE MEHANIZACIJE ZA 
ŽURNU IZRADU PROTUPOŽARNIH PROSJEKA I PROBIJANJA 
PROTUPOŽARNIH PUTOVA

Članak 1.

U svrhu protupožarne zaštite na području Grada Zlatara, poglavito protupožarne zaštite šuma i šumskog zemljišta na području Grada Zlatara, donosi se Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova, a u cilju sprečavanja širenja i zaustavljanja požara.

Članak 2.

Teška građevinska mehanizacija koristi se u slučaju kada nisu dostatna vozila i oprema Vatrogasne zajednice Krapinsko - zagorske županije, Vatrogasna zajednica Grada Zlatara, odnosno drugih vatrogasnih postrojbi i drugih subjekata koji se angažiraju od strane Grada Zlatara.

Gradonačelnik ili osoba koju on za to ovlasti, a na zahtjev vatrogasnog zapovjednika VZ ili njegovog zamjenika, dužna je aktivirati tešku građevinsku mehanizaciju, nužnu za izradu protupožarnih prosjeka i probijanja protupožarnih putova radi zaustavljanja širenja šumskog požara.

Vatrogasni zapovjednik VZ, odnosno njegov zamjenik, određuje vrijeme, vrstu i obim korištenja teške građevinske mehanizacije.

Članak 3.

Teška građevinska mehanizacija se angažira prvenstveno od pravnih i fizičkih osoba sa sjedištem ili prebivalištem na području Grada Zlatara.

Subjekti s područja Grada Zlatara, a koji raspolažu s materijalno tehničkim sredstvima su:
· STROJNI ISKOP-TRANSPORT „ZAJEC“, Špičkovina 12, 49210 Zabok,
· DELMATECH – obrt za usluge, Ratkovec 49, 49250 Zlatar.
· ŠLIBAR – obrt za trgovinu kamenim agregatima, drvom, građevinske usluge i prijevoz, Cetinovec 36, 49250 Zlatar

Članak 4.

Naknada troškova uporabe teške građevinske mehanizacije vlasnicima se vrši prema cijeni sata rada na odgovarajućem stroju, uključujući troškove transporta do požarišta i povratak.

Članak 5.

Vlasnik stroja dovozi na požarište i odvozi s požarišta tešku građevinsku mehanizaciju te osigurava žuran prijevoz na druge lokacije, za koje se pokaže potreba, uz zapisnik o njenom stanju i radu, kojeg ovjerava zapovjednik VZ, odnosno njegov zamjenik ili druga od njih ovlaštena osoba.

Članak 6.

Ovaj Plan stupa na snagu danom donošenja. 

